**O noapte genială**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Întunericul n-aşteaptă

noaptea însă e a mea

te iubesc este o treaptă

mă iubeşti este o stea

Noaptea însă e a mea

hai s-o dăm de-a dura

Dacă vrei eu aş putea

luna s-o probez cu gura

Hai s-o dăm de-a dura

te iubesc este o treaptă

şi-o să dăm altora ura

întunericul n-aşteaptă

Noaptea însă e a noastră

eu maestru tu măiastră

poezie de Costel Zăgan din Cezeisme II (30 septembrie 2016)